Mostranda

Mostranda er en sandstrand og campingplass 3 km nord for Verdens Ende sør på øya Tjøme i Færder kommune i Vestfold og Telemark fylke med strandlinje mot Tønsbergfjorden.  

Sandstranda skyldes nærheten til en stor morene, som benevnes Tjøme-Hvaler-trinnet. Selve moreneområdet ligger mellom Mostranda og Verdens Ende og kalles Moutmarka; dette er i dag en del av Færder nasjonalpark.

Historikk
Tjøme kommune sikret seg stranda som badeplass ved et servitutt i 1937. Inntil denne lå en privat teltplass med kafé. A/S Mostrand campingleir ble drevet av Motorførernes Avholdsforbund fra 1950-åra.

Referanser

Eksterne lenker

 Oslofjorden.com om Mostranda badeplass
 Mostranda Camping

Friluftsliv i Vestfold
Tjømes geografi
Strender i Norge
Badeplasser i Vestfold